Държавен вестник, бр. 65, 2011 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  65
те водни пътища на Република България, 
директорът на съответната териториална 
дирекция „Морска администрация“, в чийто 
район е местонахождението на потъналото 
имущество, отчита обстоятелствата по ал. 1, 
както и специфичното местоположение на 
потъналото имущество по фарватера или в 
акваторията на пристанище, или в непосред­
ствена близост до тях.
Раздел IV
Обозначаване на потъналото имущество
Чл. 6. (1) В случай че директорът на съ­
ответната териториална дирекция „Морска 
администрация“, в чийто район е местона­
хождението на потъналото имущество, уста­
нови, че потъналото имущество представлява 
опасност, той уведомява:
1. Държавно предприятие „Пристанищна 
инфраструктура“, когато имуществото се на­
мира във вътрешните морски води, каналите 
и акваторията на пристанище, за обознача­
ването му;
2. Изпълнителна агенция „Поддържане и 
проучване на река Дунав“, когато имуществото 
се намира на плавателен път, за обозначаването 
му в съответствие с международно приетата 
система за разполагане на указателни буйо­
ве, използвана в района, в който се намира 
потъналото имущество;
3. Министерството на отбраната, когато 
имуществото се намира в териториалното 
море, за обозначаването му;
4. Басейнова дирекция за управление на 
водите в Черноморския район към Министер­
ството на околната среда и водите.
(2) Изпълнителна агенция „Морска ад­
министрация“ изпраща информацията за 
обозначаването на потъналото имущество в 
Хидрографската служба на Военноморските 
сили за публикуване в „Известие до корабо­
плавателите“.
(3) Обозначаването на имуществото се 
извършва от структурите по ал. 1, т. 1 и 2, 
като разходите са за сметка на собственика.
Раздел V
Мерки за улесняване на изваждането или 
изтеглянето на потънало имущество
Чл. 7. (1) Когато потъналото имущество 
представлява опасност, директорът на съответ­
ната териториална дирекция „Морска админи­
страция“, в чийто район е местонахождението 
на потъналото имущество, определя срок, в 
който собственикът на потъналото имущество 
е длъжен да го извади или изтегли.
(2) В случай че собственикът на потъна­
ло имущество е неизвестен, Изпълнителна 
агенция „Морска администрация“ еднократно 
публикува съобщение в „Държавен вестник“ 
относно потъналото имущество и срока, ус­
тановен за изваждането или изтеглянето му.
Раздел VI
Ред за изваждане или изтегляне на потънало 
имущество в териториалното море, вътреш-
ните морски води и вътрешните водни пъ­
тища, което не съставлява опасност или 
препятствие за корабоплаването или заплаха 
за околната среда
Чл. 8. (1) Лице, което има намерение да 
извади или изтегли потънало имущество, ко­
ето не съставлява опасност или препятствие 
за корабоплаването или заплаха за околната 
среда, е длъжно да представи в съответната 
териториална дирекция „Морска администра­
ция“, в чийто район е местонахождението на 
потъналото имущество, заявление с приложен 
към него план за изваждане или изтегляне 
на потъналото имущество.
(2) Заявлението за изваждане или изтег­
ляне се подава до директора на съответната 
териториална дирекция „Морска администра­
ция“, в чийто район е местонахождението на 
потъналото имущество, не по-късно от 15 дни 
преди планираната дата за започване на ваде­
нето или тегленето на потъналото имущество.
(3) Планът по ал. 1 съдържа:
1. времевия период и атмосферните усло­
вия, при които ще се извършва изваждането 
или изтеглянето на потъналото имущество;
2. техническите характеристики на типа 
плавателни средства и съоръжения, които 
ще се използват;
3. минималния брой морски лица, които 
ще участват и обезпечават сигурността на 
действията по ваденето или тегленето на 
потъналото имущество;
4. документи, удостоверяващи правото на 
собственост върху потъналото имущество, 
или договор за изваждане или изтегляне на 
потъналото имущество, сключен със соб­
ственика му;
5. други изисквания с оглед обезпечаване 
на сигурността на корабоплаването.
(4) За осигуряване на безопасността и 
опазване на морската среда директорът на 
съответната териториална дирекция „Морска 
администрация“, в чийто район е местона­
хождението на потъналото имущество, може 
да назначи наблюдаващ инспектор от съот­
ветната дирекция „Морска администрация“, 
който да вземе участие при извършването 
на операцията по изваждане или изтегляне.
(5) Директорът на съответната територи­
ална дирекция „Морска администрация“, в 
чийто район е местонахождението на потъ­
налото имущество, изпраща заявлението по 
ал. 1 за становище до Военноморските сили 
на Република България, Гранична полиция, 
Центъра за подводна археология и Басейнова 
дирекция за управление на водите в Черномор­
ския район към Министерството на околната 
среда и водите.